Diari Oficial de la Generalitat Valenciana


Sumari del DOGV 6922, del 13-12-2012 (2012/11781)

Notificació del laude emés per la Junta Arbitral de Transports de València. Expedient número V-117/2012.
--------------------------------------------------------------------------------------------------------

### Dades del document

Número de DOGV
:   6922

Data del DOGV
:   13-12-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/11813


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-117/2012. [2012/11794]  
Ramón Escrig Moreno, president de la Junta Arbitral de Transports de València, manifesta que d'acord amb el que es disposa en els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Fallvall, SL, que s'ha dictat laude en l'expedient a què es fa referència més amunt i no atés que no ha sigut possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno; vocals: Anna Caballero Costa, Carlos Virosque Verdú, que justifica la seua absència; secretària-vocal: Amparo Peris Catalá. Parts. Reclamant: Comercial Terrestre Marítima de Levante, SLU, representada per Jesús María Sainz de Murieta Ugarte; reclamat: Fallvall, SL, que no compareix a l'acte de vista.  
València, 18 de juliol de 2012, a les 12.20 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-117/2012, i es procedix a la celebració de la vista oral respecte de la reclamació següent: impagament de ports.  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
A la part reclamada li va ser notificada la demanda i la citació a vista per al dia 18 de juliol de 2012 per mitjà d'un escrit rebut el 21 de juny de 2012 per Juan García (autoritzat) en la seu de la demandada segons queda acreditat amb el certificat expedit pel servici de correus que consta en l'expedient.  
Posteriorment i com a conseqüència de l'ampliació de la demanda interposada el 27 de març de 2012, que va ser presentada el 18 de juny de 2012, a l'haver vençut noves factures sense que hagueren sigut abonades, se li va comunicar a la reclamada la mencionada ampliació per mitjà de nova demanda, mantenint la data i hora de la vista. La nova notificació va ser rebuda el 26 de juny de 2012 per Juan García Albiñana (autoritzat), segons queda acreditat amb el certificat expedit pel servici de Correus que consta en l'expedient.  
Si bé la reclamada no va assistir a la vista, amb data de 13 de juliol de 2012 va remetre esta Junta Arbitral un escrit d'al·legacions a les demandes rebudes. En el dit escrit, a més de manifestar el seu no sotmetiment a la Junta Arbitral, fa un exprés reconeixement del deute reclamat en ambdós demandes i el seu desig d'anar liquidant el deute a mesura que vaja obtenint liquiditat per a això. De les al·legacions es va passar còpia a la reclamant.  
Concedida la paraula a la reclamant deixa basada la seua reclamació en els següents antecedents de fet:  
1. Es ratifica en tots els motius de les seues demandes i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports tal com queden reflectits en les factures expedides a este efecte. Estes factures. són les núm. 1 A/ 115785, de 30 de novembre de 2011, per import de 1.606,75 euros i la núm. 1 A/116270, de 31 de desembre de 2011, per import de 1.274,51 euros. Ambdós factures van ser tornades als seus respectius venciments, les quals van ocasionar uns gastos de 120,51 euros.  
Les referides factures, atés el seu venciment van ser reclamades per mitjà de la primera demanda interposada el 27 de març de 2012, per un import total de 3.001,77 euros.  
2. Com vullga que seguint les manifestades relacions comercials, es van realitzar més transports durant els mesos de gener i febrer de 2012, es van presentar al cobrament les factures. núm. 1 A/120365, de 31 de gener de 2012, per import de 1.200,38 euros i la núm. 1 A/120533, de 29 de febrer de 2012, per import de 1.002,00 euros.  
Per al cobrament de la factura 1 A/120365 per import de 1.200,38 euros es va girar un rebut amb venciment el 16 d'abril de 2012 i per al cobrament de la núm. 1 A/120533 per import de 1.002,00 euros es va girar un rebut amb venciment el 16 de maig de 2012. Ambdós girs van ser tornats impagats als seus respectius venciments, que van ocasionar uns gastos de 157,62 euros.  
Atés que en la data en què es va interposar l'anterior demanda, les últimes factures ressenyades no havien vençut, no es van incloure en la dita demanda. Durant el període de tramitació de l'expedient, van véncer les altres dos factures presentades al cobrament, motiu pel qual es va sol·licitar per mitjà d'una segona demanda presentada el 18 de juny de 2012 per un import total de 2.360,00 euros, que s'agrupara a l'anterior a fi que, procedint a la seua agrupació, se substanciaren ambdós en el mateix acte de vista.  
L'escrit d'al·legacions de la reclamada servix per a ratificar la petició d'esta part ja que hi ha un reconeixement del deute reclamat en el seu conjunt.  
Després de diverses gestions de cobrament sense aconseguir-ho és pel que s'interposen les presents reclamacions, sol·licitant que una vegada que siga reconegut el seu dret es condemne a la reclamada al pagament de la quantitat total de 5.361,77 euros.  
No havent-hi mes al·legacions a realitzar es dóna per conclosa la vista.  
S'apliquen els fonaments jurídics següents:  
1. La competència territorial de la Junta, de la qual res s'al·lega, està determinada en els articles 6 i 7.2 del Reglament de la LOTT (Reial Decret 1211/1990).   
2. Si bé la reclamada, en el seu escrit de 13 de juliol de 2012, presenta dins de les seues al·legacions i sense major argumentació la referida al seu no sotmetiment a esta Junta Arbitral i per tant la suspensió de la vista oral, ha de desestimar-se esta atés que la submissió ve determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció que s'hi dóna per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haja manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.» No consta en l'expedient que s'haja fet cap manifestació en el sentit preceptuat, per la qual cosa tal i com s'ha assenyalat es desestima l'al·legació de no sotmetiment, i continua el procediment.  
  
3. Atesa l'absència del vocal representant de les empreses carregadores, que va excusar la seua assistència, el present laude es dicta de conformitat amb la previsió continguda en l'apartat 7 de l'article 9 del Reial Decret 1225/2006, de 27 d'octubre, que modifica el Reial Decret 1211/1990, de 28 d'octubre, que aprova el reglament de desplegament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que se celebre la vista ni que es dicte el laude».  
4. Dels documents aportats i de les declaracions realitzades durant el transcurs de la vista, es deduïx que efectivament els transports reclamats es van realitzar tal com han sigut detallats, la qual cosa dóna un dret de cobrament a favor de la reclamant.  
D'altra banda la reclamada, a través del seu escrit d'al·legacions mostra un assentiment total als fets i les quantitats reclamades, argumentant només en contra la seua falta de liquiditat i el seu desig d'anar liquidant el deute pendent a mesura de les seues possibilitats.  
  
El reconeixement del deute i el seu expressat desig de liquidació d'este no han de desvirtuar la valoració que la Junta realitza dels fets i el dret de cobrament de la reclamant, màximament quan no es presenta un pla de liquidació que puga suspendre l'execució del laude.  
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Comercial Terrestre Marítima de Levante, SLU, representada per Jesús M. Sainz de Murieta Ugarte, contra Fallvall, SL, ja que dels fets relatats, documents probatoris i declaracions efectuades s'establix, que els transports es van realitzar tal com havien sigut contractats, la qual cosa dóna el dret de cobrament a favor de la demandant, sent reconegut també per la reclamada en el seu escrit d'al·legacions.  
Per tot això, Fallvall, SL, haurà d'abonar a Comercial Terrestre Marítima de Levante, SLU, la quantitat total a què ascendixen les dos demandes presentades, de cinc mil tres-cents seixanta-un euro amb setanta-set cèntims (5.361,77 euros).  
Contra este laude pot exercir-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la seua notificació, d'acord amb el que es preveu en els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del Jutjat de Primera Instància de València conforme establixen els articles 44 i 45 de la Llei 60/2003, de 23 de desembre, d'Arbitratge, i l'article 548 de la Llei 1/2000, de 7 de gener, d'Enjudiciament Civil».  
Els dits terminis de recursos continguts en el laude transcrit seran computables a partir de l'endemà de la publicació d'estes edicte en el Diari Oficial de la Comunitat Valenciana.  
  
València, 28 de novembre de 2012.- El president de la Junta Arbitral de Transports de València: Ramón Escrig Moreno.